Ayronkoʻl mahallasi
Ayronkoʻl mahallasi Xorazm viloyati Qoʻshkoʻpir tumanidagi mahallalardan biri hisoblanadi. Mahalla tumandagi tarixiy mahallalar sirasiga kiradi. Rivoyatlarga koʻra qadimda bu yerda bir odam qushini yoʻqotadi va hayron boʻlib qoladi. Vaqt oʻtishi bilan bu yerlarga Hayronkoʻl deb nom beradilar. Biroq nom Xorazm shevasiga moslashtirilib Ayronkoʻl deb atala boshlanadi. Chunki Xorazm shevasida ayrim soʻzlarda boshidagi harflarni tushib qoldirgan holda talaffus qilinadi. Bunday nomdagi mahallalar Xorazmdan tashqari Andijon, Qashqadaryo viloyatlarida ham uchraydi. Andijon viloyati Oltinkoʻl tumanidagi mahallaning toponomikasi shunday izohlanadi: "Oʻzbek xalqi tarkibidagi urugʻlardan birining nomidan olingan. Tilshunoslar fikricha, -chi affiksi maʼnosiga koʻra, toponimikada -lik affiksiga yaqin: ayronchi – ayronli(k), fargʻonachi – fargʻonalik va hokazo. Bundan tashqari Buxoro viloyatida ham shu nomli qishloqlar bor. Qahqadaryo viloyatidagi Koson va Kitob tumanlaridagi qishloqlarning nomi bu yerda qadimda shu nomdagi urugʻ nomidan olindan deyiladi. MAzkur toponim respublikaning turli xil viloyatlarida uchratish mumkin. T.Nafasov Qashqadaryo viloyatidagi Koson va Kitob tumanlaridagi bu toponimni oʻzbek xalqi tarkibidagi urugʻlardan olingan deya talqin qiladi. Bu urugʻning nomi ayronchi. Atama tarkibidagi ayron+chi yani ayron – qush turi va chi qoʻshimcha. Chi qoʻshimchasi shu yerlik degan maʼnoni anglatadi. Boshqa tadqiqotchilarning fikriga koʻra ayronchi – ayron qushini totem deb biluvchi insonlar jamoasiga aytiladi deyiladi.